İsmayıl Seragəldin

**İsmayıl Seragəldin** () — İsgəndəriyyə kitabxanasının təsisçi direktoru, həmin kitabxananın tədqiqat institutu və muzeyinin direktorlar şurasının sədri, bir sıra akademik, elmi, beynəlxalq müəssisələrinin məşvərətçi komitələrinin üzvü, yaxud sədri, o cümlədən də Nizami Gəncəvi Beynəlxalq Mərkəzinin həmsədri, AMEA A.A.Bakıxanov adına Tarix İnstitutunun fəxri doktoru.

## Həyatı
1944-cü ildə Misir Ərəb Respublikasının Cizə şəhərində anadan olub.

## Elmi fəaliyyəti
* 1972-ci ildə Harvard Universitetinin fəlsəfə doktoru elmi dərəcəsini almışdır.  
* O, bir müddət şəhər və regional planlaşdırma üzrə məsləhətçi vəzifəsini icra etmiş, daha sonra Qahirə və Harvard Universitetlərində pedaqoji fəaliyyətlə məşğul olmuşdur.  
* 1992-2000-ci illərdə Dünya Bankının vitse prezidenti olub.
* 1994-2000-ci illərdə Beynəlxalq Kənd Təsərrüfatı Tədqiqatları üzrə Məsləhətçi qrupun sədridir.  
* 1995-2000-ci illərdə Parisin “Fransa Kolleci”ndə *“Beynəlxalq Yoxsulluq Əleyhinə Bilik”* qurumunun professoru olub.  
* Hollandiyanın Vageningen Universitetinin professorudur.             
* 1996-2000-ci illərdə Qlobal Su Əməkdaşlığının Yoxsullara yardım üzrə Məsləhətçi Qrupun təsisçisi və sabiq rəhbəri olub.  
* 1996-cı ildən 2016-cı ilə qədər Azərbaycan, Rumıniya, Avstraliya, Hindistan, ABŞ, Fransa, Keniya, İtaliya, Misir, Kanada, Livan, İrlandiya, Gürcüstan, Bolqarıstan kimi ölkələrin ayrı-ayrı elmi müəssisələrinin elmlər doktoru, fəxri doktoru kimi adları ilə təltif olunmuşdur.  
* 2006-cı ildən Afrika Birliyinin Biotexnologiya üzrə ali səviyyəli qruplarının həmsədridir.    
* 2006-2007-ci illərdə BMT TŞ-ı tərəfindən çağırılan Sivilizasiyalar İttifaqı üzrə ali səviyyəli qrupun üzvüdür.  
* 2009-cu ildən "AMEA A.A.Bakıxanov adına Tarix İnstitutunun " fəxri doktorudur.   
* 2010-cu ildən "Həyat Ensiklopediyası"nın İcraedici Şurasının üzvüdür.   
* 2010-cu ildən "Dünya Rəqəmsal Kitabxanası"nın İcraedici Şurasının üzvüdür.   
* 2010-cu ildən "Odlar Yurdu Universiteti"nin fəxri doktorudur.
* 2012-2013-cü illərdə Elm, Texnologiya və İnnovasiyalar üzrə Afrika Birliyinin həmsədridir.  
* 2013-cü ildə İP adreslər və domen adları idarəsi üzrə Korporasiyanın (ICANN) internetin gələcəyinə baxış panelinin üzvüdür.     
* 2013 və 2016-cı illərdə Dünya Sosial Elmlər Hesabatının Məsləhət komitəsində xidmət edib. 
* 2013-cü ildə - YUNESKO tərəfindən dəstəklənən Dünya Su Ssenarisin­də iştirak edib.   
* 2016-cı il 11 dekabr tarixində ona Azərbaycan şairi və mütəfəkkiri Nizami Gəncəvinin əsərlərinin, tolerantlıq və multikultu­ralizm, xalqlar arasında qarşılıqlı anlaşma və sülh ideyalarının təbliğində əvəzsiz xidmətlərinə görə Gəncə Dövlət Universitetinin Elmi Şurasının qərarı ilə “Fəxri Doktor“ diplomu və mantiya ilə təqdim edilib.
* Azərbaycan Respublikasının "Dostluq" ordeni ilə təltif edilib. 
*08 may 2024-cü ildə “Azərbaycan Respublikası Prezidentinin fəxri diplomu” ilə təltif edilib.

## Qalereya

Ismail Serageldin (2015).jpg|Dr. İsmail Serageldin"Keçmiş, indiki və gələcək İsgəndəriyyə"  adlı mühazirədə
Preisverleihung der Toleranzringe der Europäischen Akademie der Wissenschaften und Künste im Rathaus Köln 2016-2551.jpg| Elmlər və İncəsənət Avropa Akademiyası bələdiyyə binası-mükafatlandırma mərasimi, 2016 Köln şəhərində 
Preisverleihung der Toleranzringe der Europäischen Akademie der Wissenschaften und Künste im Rathaus Köln 2016-2571.jpg|Elmlər və İncəsənət Avropa Akademiyası bələdiyyə binası-mükafatlandırma mərasimi, 2016 Köln şəhərində 
Wikimania 2008 - Closing Ceremony - Ismail Serageldin - 5.jpg|İsgəndəriyyə direktoru : İsmayıl Seragəldin Vikimaniya 2008 bağlanış mərasimində danışarkən


## Həmçinin bax
* İbrahim İbrahimov (akademik)
* Teymur Bünyadov (akademik)
* İvan Şirokoqorov

## İstinadlar

## Xarici keçidlər

* Nizami Gəncəvi Beynəlxalq Mərkəzinin həmsədri Makedoniya prezidenti ilə müzakirələr aparıb 
* Danimarkada Nizami Gəncəviyə həsr olunmuş kitab çap ediləcək
* İsgəndəriyyə Kitabxanasının direktoru İsmayıl Seragəldin
* Nizami Gəncəvi Beynəlxalq Mərkəzinin həmsədri Makedoniya prezidenti ilə müzakirələr aparıb 
* Danimarkada Nizami Gəncəviyə həsr olunmuş kitab çap ediləcək
* Misirli alim Dağlıq Qarabağ münaqişəsi ilə bağlı qətnamələrin yerinə yetirilməməsini pisləyir